Rybany

Rybany sú obec na Slovensku v okrese Bánovce nad Bebravou. 

 Polohopis 
Obec sa nachádza v južnej časti Bebravskej nivy, ktorá je výbežkom Nitrianskej nivy v severnom výbežku Podunajskej pahorkatiny. Západným okrajom preteká rieka Bebrava, východnou časťou vedie železničná trať Trenčín – Chynorany i cesta II/592 z Nadlíc do Bánoviec nad Bebravou. 

Okresné mesto leží  severne, Partizánske  východne a Topoľčany  južným smerom. Krajské mesto je vzdialené  severozápadným smerom a do Bratislavy je to  juhozápadným smerom.

 Kultúra a zaujímavosti  
 Pamiatky 
 Rímskokatolícky kostol Nepoškvrneného počatia Panny Márie, jednoloďová pôvodne gotická stavba s polygonálnym ukončením presbytéria a predstavanou vežou, z prelomu 13. a 14. storočia. Pôvodné patrocínium kostola bolo Všetkých svätých. Výrazou historizujúcou prestavbou, ktorá mu dala dnešnú podobu, prešiel kostol po požiari v roku 1885. Autormi úpravy boli stavitelia Gustáv Feigler a Ján Silárd. Vznikla nová severo-južná loď krížiaca starý kostol. Z pôvodnej stredovekej stavby sa dochovala západná veža so schodiskom so strielňovými otvormi a pôvodné východné presbytérium. Fasády kostola sú členené polkruhovo ukončené okná so šambránami, v starej časti s klenákmi. Priečelie kostola je členené lizénami a dekoratívnym štítom s oblúčkovým vlysom a pilastrami. Štítu dominuje nika so sochou Panny Márie a ukončenie vo forme zvonice s malým trojuholníkovým štítom s tympanónom. 

 Cintorínska kaplnka Snímania z kríža, neskorobaroková stavba so segentovým záverom a malou strešnou vežou z roku 1778. Klasicistickou úpravou prešla v roku 1836. Interiér je zaklenutý krížovou hrebienkovou klenbou. Fasády kaplnky sú členené polkruhovo ukončenými oknami, priečeliu dominuje pilastrová edikula ukončená trojuholníkovým štítom s tympanónom. 

 Osobnosti obce 
 Rodáci 
 Alojz Kramár (* 1916 - † 1985), herec
 Ján Kramár (* 1928 - + 2020), herec
 Marián Masný (* 1950), futbalista

 Referencie 

 Iné projekty 

 Externé odkazy 

 Apsida.sk- profil gotického kostola


Kategória:Obce okresu Bánovce nad Bebravou